Motorola Edge 20 med 108MP kamera lækket

Motorolas kommende mellemklasse-telefon, Edge 20, med et 108MP kamera, er blevet lækket forud for lanceringen.

Både specifikationer og billeder er blevet lækket af Moto Edge 20, af den kendte bruger @onleaks på Twitter.

Motorola Edge 20 siges at få en 6,7″ FHD+ 120Hz skærm og et Snapdragon 778G-chipset. Telefonen kommer i to varianter: en version med 6GB RAM og 128GB lagerplads og en med 8GB RAM og 256GB lager.

Det rygtes også at telefonen har et triple-kamera på bagsiden. Dette består af et 108MP primær kamera, et 16MP ultrawide-kamera og en 8MP telephoto-linse. Edge 20 drives af et 4.000 mAh batteri med mulighed for hurtigladning, ved et ukendt antal watt.

Udover Edge 20 forventes det også, at Motorola lancerer Edge 20 Plus/Pro og Edge 20 Lite.

Edge 20 Plus/Pro bliver topmodellen i Edge 20-serien, med en Snapdragon 870-chip, 120Hz-skærm og op til 12GB RAM. Den billigste model, Edge 20 Lite, får et MediaTek Dimensity 720-chipset, 6/8GB RAM og en 90Hz-skærm.
Læs mere om telefonerne her: Motorola lancerer Edge 20-serien i slutningen af juli.

Moto Edge 20-serien forventes at blive lanceres i slutningen af juli måned. Præcis hvilken dato vides ikke. Motorola har dog ikke bekræftet dette, så rygtet skal selvfølgelig tages med et gran salt.

And this is the #MotorolaEdge20! (Gorgeous 5K renders + 360° video + specs + dimensions)

On behalf of @Pricebaba -> https://t.co/XIw2U3xYyX pic.twitter.com/8RxAWC9E53
— Steve H.McFly (@OnLeaks) July 23, 2021

Læs også: Battlefield 2042 får stor sandbox-mode: Portal

Motorola Edge 20 med 108MP kamera lækket